  Туспуктэм: Данил Кузнецов Наталия Сильвестрова Ижкарлэн шор люкетысьтыз дунын парковкаосты тупатъялозы. Ужъёсты машинаез кельтэм понна басьтэм тыронъёс чотын быдэстозы. Со сярысь кар администрацилэн пресс-службаез ивортӥз. « Туэ парковкаосты рос-прос тупатъяны чакламы. Со интыос ӟечесь но каньылэсь луыны кулэ » Дмитрий Чистяков, Ижкарлэн тӧроез «Единое парковочное пространство» ӵектосъя коньдонлэсь люкетсэ ассэ ӵектосэз радъяны висъялозы, кылемез выльдон ужъёсты нуыны кошкоз. 2023-тӥ арын дунын парковкаослэн ужамысьтызы 50,8 миллион манет поттӥзы. Со коньдонэн ВЛКСМ-лы 50 ар урамез тупатъязы. Али парковкаосты лымылэсь сузяны но машинаез кельтон понна дун басьтонэз берыктыны ужпум сылэ, пусйиз Дмитрий Чистяков.  Тодэ вайытом, тыронъёсты 18-тӥ толшорысен палэнтӥзы. Тегъёс: Авто тыронъёс тупатъянужъёс Ижкар Удмуртия  